
Kort masteroppgave på deltid

Bakgrunn:  En betydelig andel av studentene innen masterprogrammet Data Science tar studiet ved siden av full jobb. De fleste av disse velger da en lang masteroppgave, siden en kort oppgave i krever fulltidsstudier og derfor er vanskelig å kombinere med jobb. Dette betyr at arbeidet med masterprosjektet strekker seg over en lang periode (typisk to år), noe som er problematisk både for veileder og student.

Forslag: På DS-programmet åpnes det for å ta kort masteroppgave på deltid. Samtidig legges det begrensninger på å gjennomføre lang oppgave på deltid, begrunnet i jobb ved siden av.

· Lange oppgaver skal gjennomføres på fulltid, dvs. det åpnes ikke for å kombinere lange oppgaver med redusert studieprogresjon på bakgrunn av arbeidssituasjon.
· Hvis en student velger en kort masteroppgave, så kan studenten, etter søknad, gjennomføre oppgaven på deltid. For en slik master er det mulig med (ned til) 50% prosent progresjon, der studietiden justeres i forhold til progresjon.
Rammer rundt tiltaket som må avklares:
· Det må utarbeides egen LUB for kort masteroppgave på deltid på DS-programmet. (DS5930D). 
· Det må utarbeides kriterier for å kvalifisere til masteroppgaven. Dette blir vanskelig, siden det ikke er snakk om en ny master, men mulighet for å ta kort oppgave på deltid. Her er det ingen eksisterende søknadsprosess.
· Alle som går på DS-programmet kan søke om å ta kort masteroppgave på deltid. Det blir en helt vanlig søknad om deltidsstudier og samtidig få ta kort masteroppgave på deltid. Vi snakket om at kravet for å få ta kort masteroppgave på deltid er 75-100% jobb.
· [bookmark: _GoBack]Tidsramme, innlevering 15. mai eller 15. november, utlevering 16 arbeidsuker før.
· Hva skjer ved sykdom eller andre behov for utsettelse?
· Krav om at studentene må ha startet å skrive innen første framdriftsrapport, med opprettelse av et (overleaf) dokument som inneholder problemstilling, bakgrunn, disposisjon, etc.

Etablering av en kort deltidsmaster krever endring i master-reglementet ved MN-fakultetet. Fakultetsledelsen stiller seg positivt til dette.

Kort deltidsmaster opprettes i første omgang under DS-programmet. Det kan vurderes om andre av våre masterprogram skal ha et tilsvarende alternativ.

